CELEX: 52017PC0556
Language: el
Date: 2017-09-29
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την καταγγελία της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Ένωσης των Κομορών, που εγκρίθηκε βάσει του κανονισμού (EΚ) αριθ. 1563/2006 του Συμβουλίου της 5ης Οκτωβρίου 2006

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 29.9.2017
            COM(2017) 556 final
            2017/0241(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για την καταγγελία της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Ένωσης των Κομορών, που εγκρίθηκε βάσει του κανονισμού (EΚ) αριθ. 1563/2006 του Συμβουλίου της 5ης Οκτωβρίου 2006
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
            
               Η συμφωνία αλιευτικής σύμπραξης μεταξύ της Ευρωπαϊκής Κοινότητας και της Ένωσης των Κομορών
                  1
                (στο εξής «οι Κομόρες»), προβλέπει την καταγγελία της από οποιοδήποτε από τα μέρη σε σοβαρές περιστάσεις, όπως η αθέτηση των υποχρεώσεων που έχουν αναλάβει τα μέρη ως προς την καταπολέμηση της παράνομης, λαθραίας και άναρχης αλιείας (στο εξής «ΠΛΑ αλιεία»). Για την καταγγελία της συμφωνίας απαιτείται γραπτή, εκ των προτέρων κοινοποίηση του μέρους που ζητεί την καταγγελία, η οποία υποβάλλεται τουλάχιστον έξι μήνες πριν από την καταγγελία.
            
            
               Σύμφωνα με το άρθρο 31 του κανονισμού (ΕΚ) αριθ. 1005/2008 του Συμβουλίου («κανονισμός ΠΛΑ»), η Επιτροπή μπορεί να χαρακτηρίζει τις τρίτες χώρες που θεωρεί ως μη συνεργαζόμενες στην καταπολέμηση της ΠΛΑ αλιείας. Μια τρίτη χώρα μπορεί να χαρακτηριστεί ως μη συνεργαζόμενη εάν δεν εκπληρώνει τις υποχρεώσεις που υπέχει δυνάμει του διεθνούς δικαίου ως κράτος σημαίας, κράτος λιμένα, παράκτιο κράτος ή κράτος αγοράς, προκειμένου να λαμβάνει μέτρα για την πρόληψη, την αποτροπή και την εξάλειψη της ΠΛΑ αλιείας.
            
            
               Σύμφωνα με το άρθρο 32 του κανονισμού ΠΛΑ, κοινοποιήθηκε στις Κομόρες, την 1η Οκτωβρίου 2015, με απόφαση της Επιτροπής, το ενδεχόμενο να χαρακτηριστούν ως μη συνεργαζόμενη τρίτη χώρα στην καταπολέμηση της παράνομης, λαθραίας και άναρχης αλιείας
                  2
               .
            
            
               Σε συνέχεια αυτής της απόφασης, η Επιτροπή ξεκίνησε διάλογο με τις Κομόρες που πραγματοποιήθηκε σύμφωνα με τις απαιτήσεις που ορίζονται στον κανονισμό ΠΛΑ. Ο εν λόγω διάλογος βασίστηκε στο σχέδιο δράσης που πρότεινε η Επιτροπή στις Κομόρες για την επανόρθωση των ελλείψεων. Οι Κομόρες δεν έλαβαν, εντός εύλογης προθεσμίας, τα απαραίτητα διορθωτικά μέτρα για την επίλυση των προβλημάτων που εντοπίστηκαν.
            
            
               Δεδομένου ότι οι Κομόρες δεν εκπλήρωσαν τις υποχρεώσεις που υπέχουν δυνάμει του διεθνούς δικαίου ως κράτος σημαίας, κράτος λιμένα, παράκτιο κράτος ή κράτος αγοράς, προκειμένου να λαμβάνουν μέτρα για την πρόληψη, την αποτροπή και την εξάλειψη της ΠΛΑ αλιείας, χαρακτηρίστηκαν, σύμφωνα με το άρθρο 31 του κανονισμού ΠΛΑ, ως μη συνεργαζόμενη τρίτη χώρα, με την εκτελεστική απόφαση (ΕΕ) 2017/889 της Επιτροπής
                  3
                της 23ης Μαΐου 2017. Οι Κομόρες δεν έλαβαν τα απαραίτητα διορθωτικά μέτρα, ακόμη και μετά τον ως άνω χαρακτηρισμό.
            
            
               Οι κύριες ανεπάρκειες που αιτιολογούν την ως άνω απόφαση αφορούν: i) την υιοθέτηση, από πλευράς των Κομορών, πολιτικής «σημαίας ευκαιρίας»· ii) την ύπαρξη αποδεικτικών στοιχείων σχετικά με παράνομες αλιευτικές δραστηριότητες του στόλου των Κομορών· iii) ανεπαρκείς ή ανύπαρκτες ικανότητες παρακολούθησης και ελέγχου των εθνικών αρχών· και iv) το παρωχημένο νομικό πλαίσιο των Κομορών όσον αφορά την αλιεία.
            
            
               Σύμφωνα με το άρθρο 33 του κανονισμού ΠΛΑ, οι Κομόρες προστέθηκαν έκτοτε, βάσει της εκτελεστικής απόφασης (EΕ) 2017/1332 του Συμβουλίου
                  4
               , στον κατάλογο των μη συνεργαζόμενων τρίτων χωρών που καταρτίστηκε με την εκτελεστική απόφαση 2014/170/EΕ
                  5
                της 11ης Ιουλίου 2017.
            
            
               Η προσθήκη τρίτης χώρας στον κατάλογο των χωρών που δεν συνεργάζονται για την καταπολέμηση της ΠΛΑ αλιείας απαιτεί να λαμβάνονται υπόψη τα μέτρα που αναφέρονται στο άρθρο 38 του κανονισμού ΠΛΑ. Μεταξύ αυτών, η Επιτροπή προτείνει την καταγγελία κάθε ισχύουσας διμερούς αλιευτικής συμφωνίας με τις Κομόρες στην οποία προβλέπεται η καταγγελία της συμφωνίας σε περίπτωση αδυναμίας τήρησης των υποχρεώσεων που έχει αναλάβει η εν λόγω χώρα ως προς την καταπολέμηση της ΠΛΑ αλιείας.
            
            
               Δεδομένου ότι οι Κομόρες έχουν προστεθεί στον κατάλογο των μη συνεργαζόμενων χωρών, η Επιτροπή θεωρεί αναγκαίο να προτείνει στο Συμβούλιο την κίνηση διαδικασίας καταγγελίας από πλευράς της Επιτροπής όσον αφορά τη συμφωνία αλιευτικής σύμπραξης μεταξύ της Ευρωπαϊκής Κοινότητας και των Κομορών.
            
            
               Η συνθήκη της Λισαβόνας εξουσιοδοτεί την Επιτροπή να εκπροσωπεί την Ένωση έναντι χωρών εκτός ΕΕ. Αυτό σημαίνει ότι εναπόκειται στην Επιτροπή, εξ ονόματος της ΕΕ, να κοινοποιήσει στις Κομόρες την απόφαση του Συμβουλίου και της Ένωσης να καταγγείλουν τη συμφωνία σύμπραξης, με εξάμηνη προειδοποίηση, και με διαβούλευση μεταξύ των μερών πριν από την καταγγελία της συμφωνίας (άρθρο 12 της αλιευτικής συμφωνίας μεταξύ της ΕΕ και των Κομορών).
            
            
               Νομική βάση της παρούσας πρότασης αποτελεί το άρθρο 43 παράγραφος 2, σε συνδυασμό με το άρθρο 218 παράγραφος 6 στοιχείο α) της ΣΛΕΕ. Σύμφωνα με την αρχή της «actus contrarius», η νομική βάση που χρησιμοποιείται για την καταγγελία μιας διεθνούς συμφωνίας πρέπει να είναι η ίδια με αυτήν που χρησιμοποιήθηκε και για τη σύναψή της. Αυτό σημαίνει ότι το Ευρωπαϊκό Κοινοβούλιο οφείλει να εγκρίνει την παρούσα πρόταση πριν από την έγκρισή της από το Συμβούλιο.  
            
            
               Η πρόταση καταγγελίας της παρούσας συμφωνίας δεν θα πρέπει να καθυστερήσει τις συνέπειες του άρθρου 38 παράγραφος 8 του κανονισμού ΠΛΑ. Ως εκ τούτου, η Επιτροπή θα πρέπει να αιτηθεί από το Συμβούλιο να ζητήσει από το Ευρωπαϊκό Κοινοβούλιο να συμφωνήσει επί προθεσμίας τριών μηνών για να εγκρίνει την πρόταση.
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               
                  ά.α.
               
            
            
               •Συνοχή με τις ισχύουσες διατάξεις στον τομέα πολιτικής
            
            
               
                  ά.α.
               
            
         
         
            
               •Συνοχή με άλλες πολιτικές της Ένωσης
            
            
               Η παρούσα πρόταση είναι σύμφωνη με την κοινή αλιευτική πολιτική, καθώς και με τις συμφωνίες σύμπραξης βιώσιμης αλιείας και τις πολιτικές κατά της ΠΛΑ αλιείας.
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
            
               
                  Κατάλληλη νομική βάση της παρούσας πρότασης αποτελεί το άρθρο 43 παράγραφος 2, σε συνδυασμό με το άρθρο 218 παράγραφος 6 στοιχείο α) της ΣΛΕΕ.
               
            
            
               •Επικουρικότητα (σε περίπτωση μη αποκλειστικής αρμοδιότητας)
            
            
               
                  ά.α.
               
            
            
               •Αναλογικότητα
            
            
               
                  ά.α.
               
            
            
               •Επιλογή του νομικού μέσου
            
            
               
                  Δεδομένου ότι σκοπός της παρούσας νομικής πράξης είναι η εφαρμογή απόφασης του Συμβουλίου που απευθύνεται σε συγκεκριμένη τρίτη χώρα, είναι σκόπιμο να κοινοποιηθεί στην κυβέρνηση των Κομορών μέσω απόφασης του Συμβουλίου η καταγγελία της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Ένωσης των Κομορών.
               
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις/έλεγχοι καταλληλότητας ισχύουσας νομοθεσίας
            
            
               
                  ά.α.
               
            
            
               •Διαβουλεύσεις με τα ενδιαφερόμενα μέρη
            
            
               
                  ά.α.
               
            
            
               •Συλλογή και χρήση εμπειρογνωσίας
            
            
               
                  ά.α.
               
            
            
               •Εκτίμηση επιπτώσεων
            
         
         
            
               
                  ά.α.
               
            
            
               •Καταλληλότητα του κανονιστικού πλαισίου και απλούστευση
            
            
               
                  ά.α.
               
            
            
               •Θεμελιώδη δικαιώματα
            
            
               
                  ά.α.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Η καταγγελία της συμφωνίας σύμπραξης βιώσιμης αλιείας με τη Δημοκρατία των Κομορών δεν έχει δημοσιονομικές επιπτώσεις. Κανένα ποσό σχετικά με το νέο πρωτόκολλο που αντικαθιστά το πρωτόκολλο το οποίο έληξε στις 31.12.2016 δεν ενεγράφη στο αποθεματικό του προϋπολογισμού του 2017 και στο σχέδιο προϋπολογισμού του 2018.
               
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               
                  ά.α.
               
            
            
               •Επεξηγηματικά έγγραφα (για οδηγίες)
            
            
               
                  ά.α.
               
            
            
               •Αναλυτική επεξήγηση των επιμέρους διατάξεων της πρότασης
            
            
               ά.α.
            
            
               2017/0241 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για την καταγγελία της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Ένωσης των Κομορών, που εγκρίθηκε βάσει του κανονισμού (EΚ) αριθ. 1563/2006 του Συμβουλίου της 5ης Οκτωβρίου 2006
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2, σε συνδυασμό με το άρθρο 218 παράγραφος 6 στοιχείο α),
            
         
         
            
               Έχοντας υπόψη την πρόταση της Ευρωπαϊκής Επιτροπής,
            
            
               Έχοντας υπόψη την έγκριση του Ευρωπαϊκού Κοινοβουλίου, 
            
            
            
               Εκτιμώντας τα ακόλουθα:
            
            
               (1)Ο κανονισμός (ΕΚ) αριθ. 1563/2006 του Συμβουλίου
                  6
                αφορά τη σύναψη της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Ένωσης των Κομορών (εφεξής αναφερόμενη ως «ΣΑΣ ΕΕ-Κομορών»).
            
            
               (2)Ένας από τους στόχους της ΣΑΣ ΕΕ-Κομορών είναι να διασφαλιστεί η αποτελεσματική εφαρμογή των μέτρων για τη διατήρηση και τη διαχείριση των ιχθυαποθεμάτων και η καταπολέμηση της παράνομης, λαθραίας και άναρχης (ΠΛΑ) αλιείας.
            
            
               (3)Η ΣΑΣ ΕΕ-Κομορών εφαρμόζεται για χρονικό διάστημα επτά ετών από την ημερομηνία έναρξης της ισχύος της· ανανεώνεται για συμπληρωματικές περιόδους επτά ετών, εκτός καταγγελίας από οποιοδήποτε από τα μέρη.
            
            
               (4)Σύμφωνα με το άρθρο 12 της ΣΑΣ ΕΕ-Κομορών, η παρούσα συμφωνία μπορεί να καταγγελθεί από οποιοδήποτε από τα μέρη σε σοβαρές περιστάσεις, όπως η αθέτηση των υποχρεώσεων που έχουν αναλάβει ως προς την καταπολέμηση της ΠΛΑ αλιείας. Το ενδιαφερόμενο μέρος κοινοποιεί εγγράφως στο άλλο μέρος την πρόθεσή του να καταγγείλει τη συμφωνία, τουλάχιστον έξι μήνες πριν από τη λήξη της αρχικής περιόδου επτά ετών ή κάθε συμπληρωματικής περιόδου και η αποστολή της κοινοποίησης αυτής συνεπάγεται την έναρξη διαβουλεύσεων μεταξύ των μερών.  
            
            
               (5)Σύμφωνα με το άρθρο 31 του κανονισμού (ΕΚ) αριθ. 1005/2008 του Συμβουλίου
                  7
                («κανονισμός ΠΛΑ»), η Επιτροπή πρέπει να χαρακτηρίζει τις τρίτες χώρες που θεωρεί μη συνεργαζόμενες στην καταπολέμηση της ΠΛΑ αλιείας. Μια τρίτη χώρα μπορεί να χαρακτηριστεί ως μη συνεργαζόμενη εάν δεν εκπληρώνει τις υποχρεώσεις που υπέχει δυνάμει του διεθνούς δικαίου ως κράτος σημαίας, κράτος λιμένα, παράκτιο κράτος ή κράτος αγοράς, προκειμένου να λαμβάνει μέτρα για την πρόληψη, την αποτροπή και την εξάλειψη της ΠΛΑ αλιείας.
            
            
               (6)Σύμφωνα με απόφαση που έλαβε η Επιτροπή την 1η Οκτωβρίου 2015
                  8
               , κοινοποιήθηκε στις Κομόρες το ενδεχόμενο να χαρακτηριστούν από την Επιτροπή ως μη συνεργαζόμενη τρίτη χώρα στην καταπολέμηση της ΠΛΑ αλιείας λόγω i) της πολιτικής «σημαίας ευκαιρίας» που ακολουθούν οι αρχές των Κομορών· ii) την ύπαρξη αποδεικτικών στοιχείων σχετικά με παράνομες αλιευτικές δραστηριότητες του στόλου των Κομορών· iii) των ανεπαρκών ή ανύπαρκτων ικανοτήτων παρακολούθησης των εθνικών αρχών· και iv) του παρωχημένου νομικού πλαισίου των Κομορών στον τομέα της αλιείας.
            
            
               (7)Με βάση την απόφαση αυτή, η Επιτροπή δρομολόγησε διαδικασία διαλόγου με τις Κομόρες που πραγματοποιήθηκε σύμφωνα με τις διαδικαστικές απαιτήσεις που προβλέπονται στο άρθρο 32 του κανονισμού ΠΛΑ. Οι Κομόρες δεν έλαβαν, εντός εύλογης προθεσμίας, τα απαραίτητα μέτρα για την επανόρθωση της κατάστασης.
            
            
               (8)Λαμβάνοντας υπόψη τη συνεχιζόμενη αδυναμία των Κομορών να εκπληρώσουν τα καθήκοντα που υπέχουν δυνάμει του διεθνούς δικαίου ως κράτος σημαίας, κράτος λιμένα, παράκτιο κράτος ή κράτος αγοράς και να λάβουν μέτρα για την πρόληψη, την αποτροπή και την εξάλειψη της ΠΛΑ αλιείας, η χώρα αυτή χαρακτηρίστηκε, σύμφωνα με το άρθρο 31 του κανονισμού ΠΛΑ, ως μη συνεργαζόμενη στην καταπολέμηση της ΠΛΑ αλιείας σύμφωνα με την απόφαση (ΕΕ) 2017/889 της Επιτροπής της 23ης Μαΐου 2017
                  9
               .Οι Κομόρες δεν έλαβαν τα απαραίτητα διορθωτικά μέτρα, ακόμη και μετά τον ως άνω χαρακτηρισμό.
            
            
               (9)Σύμφωνα με το άρθρο 33 του κανονισμού ΠΛΑ, η χώρα αυτή προστέθηκε, βάσει της εκτελεστικής απόφασης (ΕΕ) 2017/1332 του Συμβουλίου
                  10
               , στον κατάλογο των μη συνεργαζόμενων τρίτων χωρών που καταρτίσθηκε με την εκτελεστική απόφαση 2014/170/ΕΕ
                  11
                στις 24.3.2014.
            
            
               (10)Σύμφωνα με το άρθρο 38 παράγραφος 8 του κανονισμού ΠΛΑ, η Επιτροπή προτείνει την καταγγελία κάθε ισχύουσας διμερούς συμφωνίας με μη συνεργαζόμενη τρίτη χώρα στην οποία προβλέπεται καταγγελία της συμφωνίας σε περίπτωση αδυναμίας τήρησης των υποχρεώσεων που έχει αναλάβει η εν λόγω χώρα ως προς την καταπολέμηση της ΠΛΑ αλιείας.
            
            
               (11)Ενδείκνυται, συνεπώς, να καταγγελθεί η συμφωνία αλιευτικής σύμπραξης μεταξύ της Ευρωπαϊκής Κοινότητας και της Ένωσης των Κομορών.
            
            
               (12)Η Συνθήκη για την Ευρωπαϊκή Ένωση παρέχει τη δυνατότητα στην Επιτροπή να εξασφαλίζει την εξωτερική εκπροσώπηση της Ένωσης. Η Επιτροπή, εξ ονόματος της Ευρωπαϊκής Ένωσης, θα πρέπει επομένως να κοινοποιήσει στην Ένωση των Κομορών την καταγγελία της συμφωνίας αλιευτικής σύμπραξης ΕΕ-Κομορών.
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η συμφωνία αλιευτικής σύμπραξης μεταξύ της Ευρωπαϊκής Κοινότητας και της Ένωσης των Κομορών, η οποία τέθηκε σε ισχύ στις 6 Μαρτίου 2008, καταγγέλλεται.
            
            
               Άρθρο 2
            
         
         
            
               Η Ευρωπαϊκή Επιτροπή, εξ ονόματος της Ευρωπαϊκής Ένωσης, κοινοποιεί στην Ένωση των Κομορών την καταγγελία της συμφωνίας αλιευτικής σύμπραξης.
            
            
               Άρθρο 3
            
            
               Η παρούσα απόφαση αρχίζει να ισχύει την επομένη της ημέρας δημοσίευσής της στην Επίσημη Εφημερίδα της Ευρωπαϊκής Ένωσης.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  ΕΕ L 290 της 20.10.2006, σ. 6. 
               
               
                  
                     (2)
                  
                  ΕΕ C 324 της 2.10.2015, σ. 6
                  .
               
               
                  
                     (3)
                  ΕΕ L 135 της 24.5.2017, σ. 35.
               
               
                  
                     (4)
                  ΕΕ L 185 της 18.7.2017, σ. 37.
               
               
                  
                     (5)
                  ΕΕ L 91 της 27.3.2014, σ. 43.
               
               
                  
                     (6)
                  Κανονισμός (ΕΚ) αριθ. 1563/2006 του Συμβουλίου, της 5ης Οκτωβρίου 2006, σχετικά με τη σύναψη της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Ένωσης των Κομορών (ΕΕ L 290 της 20.10.2006, σ. 6)
               
               
                  
                     (7)
                  Κανονισμός (ΕΚ) αριθ. 1005/2008 του Συμβουλίου, της 29ης Σεπτεμβρίου 2008, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας, τροποποίησης των κανονισμών (ΕΟΚ) αριθ. 2847/93, (ΕΚ) αριθ. 1936/2001 και (ΕΚ) αριθ. 601/2004 και κατάργησης των κανονισμών (ΕΚ) αριθ. 1093/94 και (ΕΚ) αριθ. 1447/1999 (ΕΕ L 286 της 29.10.2008, σ. 1).
               
               
                  
                     (8)
                  Απόφαση της Επιτροπής, της 1ης Οκτωβρίου 2015, για την κοινοποίηση τρίτης χώρας που η Επιτροπή θεωρεί πιθανό να χαρακτηριστεί ως μη συνεργαζόμενη τρίτη χώρα στην καταπολέμηση της παράνομης, λαθραίας και άναρχης αλιείας (ΕΕ C 324 της 2.10.2015, σ. 6).
               
               
                  
                     (9)
                  Εκτελεστική απόφαση (ΕΕ) 2017/889 της Επιτροπής, της 23ης Μαΐου 2017, για τον χαρακτηρισμό της Ένωσης των Κομορών ως μη συνεργαζόμενης τρίτης χώρας στην καταπολέμηση της παράνομης, λαθραίας και άναρχης αλιείας (ΕΕ L 135 της 24.5.2017, σ. 35).
               
               
                  
                     (10)
                  Εκτελεστική απόφαση (ΕΕ) 2017/1332 του Συμβουλίου, της 11ης Ιουλίου 2017, για την τροποποίηση της εκτελεστικής απόφασης 2014/170/ΕΕ για την κατάρτιση καταλόγου μη συνεργαζόμενων τρίτων χωρών στην καταπολέμηση της παράνομης, λαθραίας και άναρχης αλιείας, όσον αφορά την Ένωση των Κομορών. (ΕΕ L 185 της 18.7.2017, σ. 37)
               
               
                  
                     (11)
                  Εκτελεστική απόφαση του Συμβουλίου, της 24ης Μαρτίου 2014 , για την κατάρτιση καταλόγου μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό (ΕΚ) αριθ. 1005/2008 περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας. (ΕΕ L 91 της 27.3.2014, σ. 43)